CELEX: 52006PC0069
Language: sk
Date: 2006-02-21
Title: Návrh smernica európskeho Parlamentu a Rady ktorou sa mení a dopĺňa smernica Rady 76/769/EHS v súvislosti s obmedzeniami pri uvádzaní určitých meracích prístrojov s obsahom ortuti na trh {SEK(2006) 194}

Dôležité právne oznámenie

|

52006PC0069

Návrh smernica európskeho Parlamentu a Rady ktorou sa mení a dopĺňa smernica Rady 76/769/EHS v súvislosti s obmedzeniami pri uvádzaní určitých meracích prístrojov s obsahom ortuti na trh {SEK(2006) 194}  /* KOM/2006/0069 v konečnom znení - COD 2006/0018 */  

	[pic] | KOMISIA EURÓPSKYCH SPOLOČENSTIEV |Brusel, 21.2.2006KOM(2006) 69 v konečnom znení2006/0018 (COD)NávrhSMERNICA EURÓPSKEHO PARLAMENTU A RADYktorou sa mení a dopĺňa smernica Rady 76/769/EHS v súvislosti s obmedzeniami pri uvádzaní určitých meracích prístrojov s obsahom ortuti na trh(predložený Komisiou) {SEK(2006) 194}DÔVODOVÁ SPRÁVAkontext návrhu-  Dôvody a ciele návrhuKomisia prijala 28. januára 2005 oznámenie o stratégii Spoločenstva týkajúce sa ortuti[1] založené na rozšírenom hodnotení dosahu (ExIA)[2]. Stratégia je venovaná úvahe o celkových účinkoch ortuti a sú v nej navrhnuté opatrenia na ochranu ľudského zdravia a životného prostredia pri uvoľňovaní ortuti na základe analýzy životného cyklu a s prihliadnutím na výrobu, použitie, spracovanie odpadu a emisie.S cieľom zredukovať mieru potreby ortuti na výrobné účely a urýchliť jej nahradenie sa v ExIA označilo za vhodné, aby sa na úrovni Spoločenstva zaviedlo obmedzenie pri uvádzaní meracích prístrojov s obsahom ortuti na trh, ako aj obmedzenie kontrolných zariadení na spotrebiteľské použitie a s určitými výnimkami aj prístrojov používaných v sektore zdravotníctva. Zatiaľ čo prevažná časť prístrojov na používanie v domácnosti, ako sú napr. termostaty, patrí do rozsahu pôsobnosti smernice 2002/95/ES[3] (smernice o ONL), činnosť meracích prístrojov, ako sú teplomery na meranie telesnej teploty a teplomery na meranie izbovej teploty, barometre, tlakomery a manometre, nie je závislá na elektrickom prúde, a preto nepatrí do rozsahu pôsobnosti smernice o ONL. Tieto neelektrické meracie prístroje sú predmetom tohto návrhu (porovnaj s akciou 7 stratégie).Cieľom tejto smernice je zaviesť harmonizované ustanovenia týkajúce sa ortuti prostredníctvom obmedzení týkajúcich sa meracích prístrojov, a tým aj zabránením prenikaniu značného množstva ortuti do odpadu, prispieť k dosiahnutiu vyššieho stupňa ochrany životného prostredia a ľudského zdravia a zároveň zachovať vnútorný trh v súlade s článkom 95 zmluvy.-  Všeobecný kontextOrtuť a jej zlúčeniny sú vysoko toxické pre ľudí, ekosystémy a voľne žijúcu zver. Znečistenie ortuťou, na ktoré sa spočiatku hľadelo ako na naliehavý problém miestneho rozsahu, sa v súčasnosti považuje aj za globálny, rozšírený a chronický problém. Ortuť pôsobí dlhodobo a v prostredí sa môže zmeniť na metylortuť, čo je najtoxickejšia forma. K vystaveniu účinkom metylortuti väčšinou dochádza prostredníctvom stravy. Metylortuť sa zhromažďuje a sústreďuje najmä vo vodnom potravinovom reťazci, osobitne zraniteľnými sa preto stávajú populácie s vysokou spotrebou rýb a morských živočíchov (najmä v pobrežných oblastiach Stredomoria). Priame vystavenie pôsobeniu ortuti prostredníctvom inhalácie výparov a vstrebávania cez kožu, predstavuje taktiež zdravotné riziko.Hoci isté množstvo ortuti sa uvoľňuje prostredníctvom prírodných zdrojov, ďalšie uvoľňovanie antropogénnych zdrojov, ako je spaľovanie uhlia a jej použitie vo výrobkoch, viedli k výraznému zvýšeniu jej koncentrácie v prostredí. Preto je dôležité znížiť mieru uvoľňovania antropogénnej ortuti do prostredia buď prostredníctvom opatrení súvisiacich s kontrolou emisií alebo opatrení týkajúcich sa skorších štádií jej cyklu, ako napr. dodávanie a použitie.Dopyt po ortuti predstavuje celkovo 3 600 ton ročne, z toho 300 ton v EÚ. 75 % celkového jej využitia predstavuje remeselnícka ťažba, výroba batérií a priemysel elektrolýzy alkalických chloridov. Z uvedených spôsobov využitia zohráva v EÚ význam len priemysel elektrolýzy alkalických chloridov, hoci výroba ortuťových článkov sa už ukončila. Druhou najvýznamnejšou oblasťou použitia ortuti v EÚ, ktorou sa zaoberajú právne predpisy Spoločenstva o zdravotníckych pomôckach a o správe odpadu, je jej použitie na výrobu zubného amalgámu. Právne predpisy Spoločenstva pokrývajú okrem iných hlavných skupín produktov aj elektrické zariadenia (smernica o ONL). Hlavná skupina výrobkov z ortuti, ktoré nie sú zahrnuté v právnych predpisoch Spoločenstva, sú neelektronické meracie a kontrolné prístroje.Na základe dostupných informácií sa 80 % - 90 % všetkej ortuti používanej na meracie a kontrolné prístroje používa pri výrobe teplomerov na meranie telesnej teploty, ako aj teplomerov na meranie izbovej teploty. Hoci použitie ortuti má klesajúcu tendenciu, jeho miera je stále vysoká; odhaduje sa, že ročne sa v EÚ použije 33 ton ortuti na meracie a kontrolné prístroje a len prostredníctvom samotných teplomerov sa ročne dostane 23 – 30 ton ortuti do spomínaného cyklu2.Hoci hladiny emisií ortuti, ktoré sa dostanú do prostredia, majú vďaka zvyšujúcemu sa počtu prístrojov, ktoré sa zbierajú na opätovné získavanie ortuti, klesajúcu tendenciu, sú ešte stále vysoké. V RPA 2004[4] bolo navrhnuté, aby emisie, ktoré sa dostávajú do vzduchu, predstavovali ročne približne 8 ton a spotreba 33 ton ortuti za rok v nových meracích a kontrolných prístrojoch ďalších 27 ton, ktoré sa dostanú do odpadu zo starých zariadení. Je však ťažké vyčísliť mieru likvidácie z časového hľadiska, keďže väčšina týchto zariadení má dlhú životnosť. Mnohé spotrebné výrobky s obsahom ortuti skončia na skládkach s možnosťou pomalého ale dlhodobého presakovania. V prípade niektorých pomôcok s obsahom ortuti sa pri ich rozbití ortuť v obytných priestoroch rozleje.Z perspektívy riadenia rizika je vhodné odlišovať meracie prístroje na spotrebiteľské použitie od prístrojov na odborné vedecké a priemyselné použitie. Odborné použitie je vysoko špecializované. Zatiaľ čo obsah ortuti v jednotlivých výrobkoch môže byť pomerne vysoký, tieto čísla sú dosť obmedzené a tieto prístroje sa zvyčajne používajú v systémoch s dobre etablovanými postupmi kontroly bezpečnosti na pracovisku a pri spravovaní nebezpečného odpadu. Na druhej strane sa dokázalo, že je mimoriadne náročné zabezpečiť, aby sa použité meracie prístroje na spotrebiteľské použitie nedostali do odpadu. Niektoré členské štáty (napríklad Holandsko a Francúzsko) nahlásili, že hlavným zdrojom ortuti v povrchových vodách je ortuť získaná z týchto výrobkov.Na základe výsledkov štúdie RPA z roku 2002 sa väčšina meracích zariadení pre spotrebiteľov (asi dve tretiny) v súčasnosti do EÚ už dováža. Mnohé teplomery a iné meracie prístroje sa dovážajú z Číny, Indie a Japonska. Na území EÚ sa hlavné výrobné prevádzky nachádzajú v Spojenom kráľovstve a Nemecku (RPA 2002). Európa je hlavnou oblasťou, kde je sústredená výroba nástrojov určených na technické alebo vedecké použitie a ďalšou hlavnou oblasťou je ďaleký východ.V prípade meracích prístrojov určených na súkromné účely v domácnostiach sú dostupné náhradné prístroje s podobnými cenami a v súčasnosti je proces takéhoto nahrádzania už v pokročilom štádiu. Na základe dostupných štúdií a informácií v oblasti priemyslu situácia v prípade špecializovaných priemyselných a vedeckých meracích prístrojov nie je taká jednoznačná. V mnohých prípadoch nie sú primerané náhradné prístroje dostupné alebo sú dostupné za značne vysoké ceny.-  Existujúce ustanovenia v oblasti návrhuRôzne výrobky s obsahom ortuti sa už v mnohých krajinách ako napr. Dánsko, Francúzsko, Holandsko a Švédsko zakázali alebo obmedzili. Hoci v rozsahu pôsobnosti týchto obmedzení existujú rozdiely, väčšina spôsobov špecializovaného odborného použitia je z rozsahu pôsobnosti týchto vnútroštátnych predpisov takmer vo všetkých prípadoch vylúčená.-  Súlad s inými politikami a cieľmi ÚnieTento krok by bol v súlade s právnymi predpismi týkajúcimi sa tejto látky použitej na iné účely ako napr. elektrické a elektronické zariadenia. Zároveň by prispel k implementácii rámcovej smernice o vode, v ktorej sa ortuť pokladá za jednu z prioritne nebezpečných látok.KONZULTÁCIE SO ZÚčASTNENÝMI STRANAMI A HODNOTENIE DOSAHU-  Konzultácie so zúčastnenými stranamiSo všetkými zainteresovanými stranami sa konzultovalo v priebehu procesu prípravy stratégie týkajúcej sa ortuti. V priebehu konzultácií Komisia zorganizovala stretnutia s členskými štátmi a zainteresovanými stranami a otvorila verejné konzultácie prostredníctvom internetu, v rámci ktorých sa preberala osobitná otázka, či má EÚ prijať dodatočné opatrenie na obmedzenie uvádzania meracích a kontrolných prístrojov na trh. Celkovo bola zaznamenaná silná podpora krokov prijatých na strane EÚ; ďalšie podrobné informácie možno nájsť v ExIA.Okrem toho 2. mája 2005 poskytlo GR ENTR všetkým zainteresovaným stranám predbežný návrh ako súčasť konzultácií. Tento návrh bol 20. mája 2005 prednesený na stretnutí pracovnej skupiny v zmysle smernice 76/69/EHS (smernica o obmedzeniach)[5]. Stretnutie bolo pre zainteresované strany príležitosťou v počiatočnom štádiu sa vyjadriť sa ku konzultačnému dokumentu. Vo všeobecnosti bola tomuto návrhu vyjadrená silná podpora. Všetky členské štáty, ktoré sa vyjadrili, návrh podporili. Niektoré požiadali Komisiu o rozšírenie rozsahu pôsobnosti uvedených obmedzení a zahrnutie minimálne prístrojov na meranie krvného tlaku používaných v sektore zdravotníctva (s výnimkou pružinových meracích prístrojov). Zároveň žiadali Komisiu, aby pokračovala v krátkodobom procese vyraďovania výrobkov s obsahom ortuti v rámci rozsahu pôsobnosti smernice o obmedzeniach a nespoliehala sa na postup schvaľovania v REACH[6].Členské štáty boli požiadané, aby poskytli spätnú väzbu k predloženej analýze. To znamená, že ak členské štáty žiadali rozšírenie rozsahu pôsobnosti uvedených obmedzení, boli požiadané o predloženie technických, vedeckých a hospodárskych informácií potrebných na opodstatnenie obmedzenia a na preukázanie proporcionality. Následne bolo zaslaných 5 odpovedí. Štyri členské štáty žiadali o rozšírenie rozsahu pôsobnosti s cieľom zahrnúť sfygmomanometre používané v sektore zdravotníctva, zatiaľ čo jeden členský štát vyjadril opačný názor.Komisia postúpila otázku potenciálneho obmedzenia sfygmomanometrov používaných v sektore zdravotníctva odborníkom v oblasti zdravotníckych prístrojov v jednotlivých členských štátoch. V rámci konzultácií sa dospelo k záveru, že nemocnice potrebujú pri liečbe stavov ohrozujúcich život, ako napr. hypertenzia, arytmia a pre-eclampsia, vysoký stupeň presnosti. Ortuťové sfygmomanometre poskytujú vhodný stupeň presnosti a spoľahlivosti na zabezpečenie trvalej bezpečnosti pacienta. Alternatívnymi monitormi na meranie krvného tlaku sa ešte nedosiahol rovnaký stupeň spoľahlivosti.Keďže ortuťové sfygmomanometre budú v blízkej budúcnosti potrebné na testovanie a porovnávanie manometrov na meranie tlaku, toto stanovisko by sa malo preskúmať s cieľom overiť dostupnosť dôkazov o tom, že bezortuťové sfygmomanometre sú vhodné nielen na meranie trendov krvného tlaku, ale aj pri diagnóze a liečbe hypertenzie a pri klinických skúškach, a zistiť ich časový horizont.Skupina štyroch MVO sa vyjadrila, že návrh by sa mal rozšíriť tak, aby zahŕňal všetky formy spotrebiteľského i odborného použitia.Európske združenie pre zdravotnícke prístroje a dvaja výrobcovia barometrov vyslovili opačný názor.Ďalšie podrobné informácie o prijatých pripomienkach sú zahrnuté v sprievodnom hodnotení dosahu [SEK(2006)194 z 21.2.2006].-  Hodnotenie dosahuMeracie zariadenia sú najväčšou skupinou výrobkov v EÚ, na ktorých výrobu sa používa ortuť, a ktoré nie sú pokryté právnymi predpismi Spoločenstva o ortuti. V prípade tejto skupiny výrobkov sa preskúmali dve hlavné možnosti: možnosť „žiadnych ďalších krokov“ a možnosť „obmedzení pri uvádzaní výrobkov na trh a ich používaní“. Druhou možnosťou by sa prostredníctvom zmeny a doplnenia smernice 76/769/EHS zakázalo uvádzanie meracích a kontrolných prístrojov na trh. Pri rozsahu pôsobnosti uvedeného obmedzenia v zmysle tejto smernice je potrebné zohľadňovať realizovateľnosť a proporcionalitu navrhovaného opatrenia na riadenie rizika. Informácie dostupné Komisii sa môžu pokladať za dostatočné na podporu zákazu všetkých teplomerov na meranie telesnej teploty a iných meracích prístrojov na spotrebiteľské použitie. Z rozsahu pôsobnosti tohto návrhu je vylúčené odborné použitie. Primerané náhradné prístroje nie sú vždy dostupné a väčšina foriem odborného použitia nespadá do rozsahu pôsobnosti prevažnej časti vnútroštátnych právnych predpisov. Náklady spojené s touto možnosťou a jej prínos sú uvedené nižšie:-  NákladyOčakáva sa, že hospodársky dosah navrhnutého obmedzenia bude malý. V prípade meracích prístrojov určených na súkromné používanie v domácnostiach sú dostupné náhrady za podobné ceny. Podľa dostupných informácií sa počet zostávajúcich výrobcov v EÚ obmedzuje len na niekoľko podnikov. Dôkazom je skutočnosť, že na európskej úrovni a ani na úrovni členských štátov neexistuje žiadna sektorová organizácia. Negatívny dosah na výrobcov musí byť vyvážený oproti nákladom, ktoré nevzniknú pri odstránení ortuti pri spravovaní odpadu a pri riešení dosahu emisií. Opatrenie sa preto môže pokladať za efektívne v porovnaní s niektorými inými platnými opatreniami (napr. obmedzenie používanie ortuti v batériách alebo v svietidlách).Očakávaný spoločenský dosah navrhnutého obmedzenia sa zväčša obmedzuje na potenciálne straty zamestnania na strane výrobcov, ktorí nemôžu prejsť na výrobu náhradných zariadení. Z pripomienok prijatých v procese konzultácií vyplýva, že negatívny dosah na zamestnanosť by bol veľmi obmedzený.Pokiaľ ide o obchod, takýto dosah by bol prirodzený. Niektorí externí dodávatelia by stratili odbytisko pre svoje výrobky, zatiaľ čo externí dodávatelia vyrábajúci náhradné bezortuťové výrobky by svoj trh rozšírili.-  PrínosHlavným prínosom obmedzenia týkajúceho sa uvádzania určitých meracích prístrojov na trh by bolo zníženie obsahu ortuti v komunálnom odpade. To by prinieslo výhody aj pre odpadový systém v zdravotníctve. Celkový výsledok by musel predstavovať efektívnejšie riadenie odpadu a zníženie obsahu emisií zo skládok a spaľovní.Hlavným a dlhodobým prínosom redukcie emisií ortuti budú nižšie hladiny ortuti v prostredí. To bude zasa viesť k nižšiemu stupňu vystavenia ľudí ortuti vrátane metyortuti u rýb s výsledným prínosom pre zdravie. Opatrením sa taktiež znížia účinky ortuti na pôdy a biodiverzitu.Menšou mierou používania meracích prístrojov s obsahom ortuti v domácnostiach sa taktiež predíde úniku ortuti v obytných priestoroch. Hoci tieto úniky majú zriedka priamy vplyv na ľudské zdravie, sú zdrojom vystavenia a emisií, ktoré by sa mali zredukovať na minimum.Vzhľadom na globálny a cezhraničný charakter environmentálnych a zdravotných účinkov by sa týmto návrhom podporili aj iniciatívy EÚ na medzinárodnej úrovni zamerané na podporu globálnej snahy o zníženie miery používania ortuti.Ďalšie podrobné údaje o preskúmaných možnostiach a výsledkoch hospodárskeho, spoločenského a environmentálneho dosahu tohto návrhu sú zahrnuté v sprievodnom hodnotení dosahu [SEK(2006)194 z 21.2.2006].PRÁVNE PRVKY NÁVRHU-  Zhrnutie navrhovaných opatreníCieľom tohto návrhu je poskytnúť vysoký stupeň ochrany životného prostredia a ľudského zdravia a zároveň zachovať vnútorný trh podľa článku 95 zmluvy. To sa dosiahne zavedením harmonizovaných ustanovení týkajúcich sa obmedzenia pri používaní ortuti v meracích prístrojoch, čím sa zabráni prenikaniu ortuti do odpadu.-  Právny základNávrh je zmenou a doplnením smernice 76/769/EHS, pokiaľ ide o obmedzenie uvádzania na trh a používania niektorých nebezpečných látok, pričom právny základ je článok 95 zmluvy.V súlade s článkom 95 zmluvy sa návrh predkladá Európskemu parlamentu a Rade podľa postupu spolurozhodovania. Návrh sa konzultuje aj s Európskym hospodárskym a sociálnym výborom.-  Princíp subsidiarityVšetky členské štáty, ktoré vyjadrili svoj názor, podporili počas diskusie v pracovnej skupine pre vykonávanie smernice 76/769/EHS, ako aj vo svojich reakciách na konzultačný dokument Komisie týkajúci sa ortuti, obmedzenia Spoločenstva týkajúce sa ortuti. Okrem toho nie je vhodné túto otázku riešiť prostredníctvom cieľov; výsledkom takého schválenia by boli rôzne opatrenia na úrovni členských štátov, ktoré by viedli k skresleniu situácie na vnútornom trhu a menej účinnej ochrane zdravia a životného prostredia. Zaviesť obmedzenia niektorých meracích prístrojov s obsahom ortuti na úrovni Spoločenstva by bolo účinnejšie ako ich ponechať na členské štáty. Navrhovanou smernicou by sa mali zaviesť jednotné pravidlá obehu výrobkov v rámci vnútorného trhu. Týmto opatrením sa taktiež prispeje k dosiahnutiu vysokého stupňa ochrany zdravia a životného prostredia. Navrhovaná zmena a doplnenie smernice 76/769/EHS preto predstavuje jedinú možnosť, ako tieto ciele dosiahnuť.-  Zásada proporcionalityRelatívne veľké množstvo ortuti, ktoré sa stále používa na výrobu meracích prístrojov, a veľké riziko spojené s týmto použitím opodstatňujú kroky zo strany Spoločenstva v tejto oblasti. Obmedzenia vzťahujúce sa na teplomery určené na meranie telesnej teploty a iné meracie prístroje určené na spotrebiteľské použitie predstavujú hlavné formy použitia ortuti a emisií z tejto skupiny výrobkov. Pri ostatných formách odborného vedeckého a priemyselného použitia chýbajú spoľahlivé alternatívy alebo sú veľmi drahé. Obmedzenia vzťahujúce sa na túto skupinu výrobkov by neboli proporcionálne. Okrem toho sú v platnosti systémy na zbieranie a opätovné získavanie ortuti vyradenej z tejto kategórie. Takýto prístup je z technického a hospodárskeho hľadiska vhodným opatrením na vylúčenie ortuti zo systému komunálneho odpadu, keďže počet zdrojov je dosť obmedzený. Navrhovaná smernica by bola prínosom, čo sa týka ochrany ľudského zdravia a životného prostredia, ako súčasť opatrení týkajúcich sa riadenia rizika v súvislosti s touto látkou. To sa dosiahne pri porovnateľne nízkych nákladoch.-  Výber nástrojovNavrhnutým nástrojom je smernica, ktorou sa mení a dopĺňa smernica 76/69/EHS.Vplyv na rozpočetNavrhovaná smernica nemá žiaden vplyv na rozpočet.Dodatočné informácieTouto smernicou sa obmedzuje uvádzanie nových meracích prístrojov na trh. Toto obmedzenie sa nevzťahuje na prístroje, ktoré sa už používajú alebo predávajú ako použité. Krátkodobým cieľom je znížiť množstvo ortuti uvoľňovanej do prostredia. Keďže množstvo ortuti v existujúcich domácich zariadeniach je väčšie ako množstvo, ktoré predstavuje predaj nových zariadení, Komisia má v úmysle riešiť túto otázku formou ďalšej osobitnej štúdie (referenčný krok 10 v rámci stratégie).V strednodobom až dlhodobom časovom horizonte budú akékoľvek zostávajúce spôsoby použitia pravdepodobne predmetom udelenia oprávnenia v zmysle navrhovaného nariadenia REACH (pozri krok 8 stratégie).2006/0018 (COD)NávrhSMERNICA EURÓPSKEHO PARLAMENTU A RADYktorou sa mení a dopĺňa smernica Rady 76/769/EHS v súvislosti s obmedzeniami pri uvádzaní určitých meracích prístrojov s obsahom ortuti na trh (Text s významom pre EHP)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 95,so zreteľom na návrh Komisie[7]so zreteľom na stanovisko Európskeho hospodárskeho a sociálneho výboru[8],konajúc v súlade s postupom stanoveným v článku 251 zmluvy[9],keďže:1.  Zo záverov oznámenia Komisie z 28. januára 2005 o stratégii Spoločenstva týkajúcej sa ortuti[10], v ktorej sa zvážili všetky formy použitia ortuti, vyplýva, že by bolo vhodné na úrovni Spoločenstva zaviesť obmedzenia určitých neelektronických a elektronických meracích a kontrolných prístrojov s obsahom ortuti, ktoré tvoria hlavnú skupinu výrobkov s obsahom ortuti zatiaľ nepokrytú krokmi na úrovni Spoločenstva.2.  Ak by sa zaviedli obmedzenia uvádzania meracích prístrojov s obsahom ortuti na trh, boli by prínosom pre životné prostredie a v dlhodobom časovom horizonte aj pre ľudské zdravie, keďže by sa ich prostredníctvom zabránilo tomu, aby ortuť unikala do odpadu.3.  Vzhľadom na realizovateľnosť z technického a hospodárskeho hľadiska z dostupných dôkazov súvisiacich s meracími a kontrolnými prístrojmi vyplýva, že opatrenia týkajúce sa obmedzení by mali pokrývať len tie meracie prístroje, ktoré sú určené na predaj verejnosti a na použitie v jednej oblasti sektora zdravotníctva.4.  Touto smernicou by sa malo obmedziť len uvádzanie nových meracích prístrojov na trh. Toto obmedzenie by sa preto nemalo vzťahovať na prístroje, ktoré sa už používajú alebo predávajú ako použité.5.  Rozdiely v právnych predpisoch alebo správnych opatreniach prijatých v členských štátoch, pokiaľ ide o obmedzenie týkajúce sa ortuti v rôznych meracích a kontrolných prístrojoch, by mohli vytvoriť bariéru v obchodovaní, narušiť hospodársku súťaž v Spoločenstve, a tak mať priamy dosah na zavedenie a fungovanie vnútorného trhu. Preto sa zdá, že je potrebné aproximovať právne predpisy členských štátov v oblasti meracích a kontrolných prístrojov zavedením harmonizovaných ustanovení, pokiaľ ide o výrobky s obsahom ortuti a tak zachovať vnútorný trh a zároveň zabezpečiť vysoký stupeň ochrany ľudského zdravia a životného prostredia.6.  Smernica Rady 76/769/EHS[11] z 27. júla 1976 o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov by sa preto mala zodpovedajúcim spôsobom zmeniť a doplniť.7.  Táto smernica by sa mala uplatňovať bez toho, aby boli dotknuté právne predpisy Spoločenstva, ktorými sa ustanovujú minimálne požiadavky na ochranu pracovníkov obsiahnuté v smernici Rady 89/391/EHS[12] z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci a v príslušných smerniciach, najmä v smernici Rady 98/24/ES[13] zo 7. apríla 1998 o ochrane pracovníkov pred rizikami súvisiacimi s chemickými faktormi pri práci.PRIJALI TÚTO SMERNICU:Článok 1Príloha I k smernici 76/769/EHS sa mení a dopĺňa tak, ako je stanovené v prílohe k tejto smernici.Článok 21. Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou najneskôr do xx xx 200x [ jeden rok po dni nadobudnutia účinnosti ]. Členské štáty bezodkladne oznámia Komisii znenie týchto ustanovení a korelačnú tabuľku takýchto ustanovení a tejto smernice.Tieto ustanovenia sa uplatňujú od xx xx 200x [ osemnásť mesiacov po nadobudnutí účinnosti tejto smernice ].Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 3Táto smernica nadobúda účinnosť dňom jej uverejnenia v Úradnom vestníku Európskej únie .Článok 4Táto smernica je určená členským štátom.V Bruseli […]Za Európsky parlament Za Radupredseda predsedaPRÍLOHADo prílohy I k smernici 76/769/EHS sa vkladá tento bod 19a takto:„19a ortuť č. CAS: 7439-97-6 | sa nesmie uvádzať na trh: 1) v teplomeroch určených na meranie telesnej teploty 2) v iných meracích prístrojoch určených na predaj verejnosti (napr. manometre, barometre, sfygmomanometre, teplomery iné ako na meranie telesnej teploty).“ |[1] KOM (2005) 20 konečné znenie, 28.1.2005[2] SEC (2005)101, 28.1.2005.[3] Smernica 2002/95/ES z 27. januára 2003 o obmedzení používania určitých nebezpečných látok v elektrických a elektronických zariadeniach, Ú. v. EÚ L 37, 13.2.2003, s.19.[4] RPA(2002). Riziko pre zdravie a životné prostredie súvisiace s používaním výrobkov s obsahom ortuti. Správa spoločnosti Risk and Policy Analysts Ltd. pre GR pre podnikanie v rámci Európskej komisie.[5] Ú. v. ES L 262, 27.9.1976, s. 201.[6] Návrh nariadenia Európskeho parlamentu a Rady, ktorý sa týka registrácie, hodnotenia, oprávnenia a obmedzenia chemických látok (REACH), ktorým sa ustanovuje Európsky úrad pre chemické látky a ktorým sa mení a dopĺňa smernica 1999/45/ES a nariadenie (ES) {o dlhodobo pôsobiacich organických znečisťujúcich látkach}, KOM (2003) 644 konečné znenie, 29.10.2003.[7] Ú. v. EÚ C xx.[8] Ú. v. EÚ C xx.[9] Ú. v. EÚ C xx.[10] KOM (2005) 20 konečné znenie, 28.1.2005.[11] Ú. v. ES L 262, 27.9.1976, s. 201. Smernica naposledy zmenená a doplnená smernicou Komisie 2004/98/ES (Ú. v. EÚ L 305, 1.10.2004, s. 63).[12] Ú. v. ES L 183, 29.6.1989, s. 1. Smernica zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).[13] Ú. v. ES L 131, 5.5.1998, s. 11 - 23.